TIETOA JÄSENILLE OSA-AIKAISUUDEN VAIKUTUTUKSISTA TYÖSUHTEESEEN

Tänä päivänä yhä useammat tekevät osa-aikatyötä, mm. osa-aika eläkkeen muodossa. Koska osa-aikaisuus vaikuttaa mm. vuosilomaan, lomarahaan, arkipyhä säännöksiin yms. haluamme tällä tietopaketilla selventää asioita.

Esimerkkinä käytämme osa-aikaeläkettä, jossa työntekijä tekee 50% työaikaa siten, että viikko työtä ja viikko eläkkeellä. Työntekijän oletetaan esimerkissä olleen pitkään vakituisessa työsuhteessa ja hän on Kvtes:n piirissä.

 Kuukaudessa tehtävät työtunnit kerryttävät seuraavaa lomaa. Täysi lomanmääräytymiskuukausi on sellainen kalenterikuukausi, jolloin työntekijä on ollut työssä vähintään 35 työtuntia tai 14 päivää.

Vuosiloman antaminen on periaatteessa sama, kuin kokoaikaista työaikaa tekevällä. Eli loma annetaan pääsääntöisesti niin, että n.65 % varsinaisena loma-aikana (kesäaikaan) ja loppu esim. talvella työntekijän kanssa neuvotellen, mutta työnantaja viime kädessä päättää, milloin lomaa annetaan. Osa-aikaisella esim. kuukauden lomalla lomapäiviä kuluu 20 päivää. Ei niin, että lomallakin toteutuisi viikko lomaa ja viikko eläkettä. Vuosilomapäivät kuluvat samassa suhteessa, kuin täyttä työaikaa tekevillä.

Lomarahan suuruus määritellään myös suhteessa ansaittuun lomaan. Se lasketaan lomanmääräytymisvuotta seuraavan heinäkuun palkasta. 6%, 5% tai 4%.

Arkipyhäviikko tarkoittaa sellaista viikkoa, johon sisältyy pitkäperjantai, toinen pääsiäispäivä, helatorstai tai muuksi päiväksi kuin lauantaiksi tai sunnuntaiksi sattuva uudenvuodenpäivä, loppiainen, vapunpäivä, itsenäisyyspäivä, jouluaatto, joulupäivä tai tapaninpäivä. Arkipyhä lyhentää työaikaa tällaisilla viikoilla 7t 39min. 50% työaikaa tekevällä se lyhentää samassa suhteessa eli 3t 43min. Eläkeviikolle sattuessaan arkipyhä ei tuo työvelvoitetta.

Raija Räsänen, Pääluottamusmies